GREEK SUPREME COURT DECISION

Decision ID: 348/2024
Decision Number: 348
Decision Year: 2024
Department: Πολιτικό (Β1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β1' Πολιτικό Τμήμα Συγκροτήθηκε από τους δικαστές, Δήμητρα Ζώη, Αντιπρόεδρο του Αρείου Πάγου, Αριστείδη Βαγγελάτο, Ελπίδα Σιμιτοπούλου, Μαρία-Μάριον Δερεχάνη και Μαρία Γιαννακοπούλου, Αρεοπαγίτες. Συνήλθε σε δημόσια συνεδρίαση στο κατάστημά του, την 20η Φεβρουαρίου 2024, με την παρουσία και της Γραμματέως Ελένης Τσιουρή, προκειμένου να αποφανθεί για την αυτεπάγγελτη διόρθωση της 57/2024 απόφασης του Αρείου Πάγου (Β1 τμήματος), σύμφωνα με την 22/2024 Πράξη της Προέδρου του Β1 τμήματος του Αρείου Πάγου, μεταξύ: Του αναιρεσείοντος: Σ. Μ. του Σ., κατοίκου .... Των αναιρεσίβλητων: 1) ανώνυμης εταιρείας με την επωνυμία "Κ. Υ. Α. Ε." και το διακριτικό τίτλο "Κ. Υ. Α.Ε.", που εδρεύει στην Αθήνα, όπως εκπροσωπείται νόμιμα, ως καθολικής διαδόχου των συγχωνευθεισών εταιρειών: α) "Δ. Ε. Α. Ν. Μ. Α. Ε." με τον δ.τ. "... Α.Ε.", β) "Θ. Κ. Α. Ε." και γ) "... Α. Ε." με το δ.τ. "... Α.Ε." 2) της κοινοπραξίας με την επωνυμία "Ε. Α..Ε..-Γ. Α.-Κ..Κ. Α.Ε.", όπως εκπροσωπείται νόμιμα, που εδρεύει στο ..., 3) της ανώνυμης εταιρείας με την επωνυμία "Ε. Α.Ε.", όπως εκπροσωπείται νόμιμα, που εδρεύει στο ..., 4) της ανώνυμης εταιρείας με την επωνυμία "Γ. ΑΤΕΕ", όπως εκπροσωπείται νόμιμα, που εδρεύει στην ... και 5) της ανώνυμης εταιρείας με την επωνυμία "Κ..Κ. Α.Ε.", όπως εκπροσωπείται νόμιμα, με την ιδιότητά της ως μέλος της κοινοπραξίας με την επωνυμία "Ε. Α..Ε..-Γ. Α.-Κ..Κ. Α.Ε." που εδρεύει στον .... Κοινοποιούμενη: (Ν.Π.Δ.Δ.) νομικό πρόσωπο δημοσίου δικαίου με την επωνυμία "Τεχνικό Επιμελητήριο Ελλάδος". Κατά τη συζήτηση της αίτησης αυτής, που εκφωνήθηκε με τη σειρά της από το πινάκιο, οι διάδικοι δεν παραστάθηκαν όπως σημειώνεται πιο πάνω. Εισηγήτρια ορίσθηκε η Αρεοπαγίτης Μαρία Γιαννακοπούλου.

Judges: Δήμητρα Ζώη, Αριστείδη Βαγγελάτο, Ελπίδα Σιμιτοπούλου, Μαρία-Μάριον Δερεχάνη, Μαρία Γιαννακοπούλου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β1' Πολιτικό Τμήμα Συγκροτήθηκε από τους δικαστές, Δήμητρα Ζώη, Αντιπρόεδρο του Αρείου Πάγου, Αριστείδη Βαγγελάτο, Ελπίδα Σιμιτοπούλου, Μαρία-Μάριον Δερεχάνη και Μαρία Γιαννακοπούλου, Αρεοπαγίτες. Συνήλθε σε δημόσια συνεδρίαση στο κατάστημά του, την 20η Φεβρουαρίου 2024, με την παρουσία και της Γραμματέως Ελένης Τσιουρή, προκειμένου να αποφανθεί για την αυτεπάγγελτη διόρθωση της 57/2024 απόφασης του Αρείου Πάγου (Β1 τμήματος), σύμφωνα με την 22/2024 Πράξη της Προέδρου του Β1 τμήματος του Αρείου Πάγου, μεταξύ: Του αναιρεσείοντος: Σ. Μ. του Σ., κατοίκου .... Των αναιρεσίβλητων: 1) ανώνυμης εταιρείας με την επωνυμία "Κ. Υ. Α. Ε." και το διακριτικό τίτλο "Κ. Υ. Α.Ε.", που εδρεύει στην Αθήνα, όπως εκπροσωπείται νόμιμα, ως καθολικής διαδόχου των συγχωνευθεισών εταιρειών: α) "Δ. Ε. Α. Ν. Μ. Α. Ε." με τον δ.τ. "... Α.Ε.", β) "Θ. Κ. Α. Ε." και γ) "... Α. Ε." με το δ.τ. "... Α.Ε." 2) της κοινοπραξίας με την επωνυμία "Ε. Α..Ε..-Γ. Α.-Κ..Κ. Α.Ε.", όπως εκπροσωπείται νόμιμα, που εδρεύει στο ..., 3) της ανώνυμης εταιρείας με την επωνυμία "Ε. Α.Ε.", όπως εκπροσωπείται νόμιμα, που εδρεύει στο ..., 4) της ανώνυμης εταιρείας με την επωνυμία "Γ. ΑΤΕΕ", όπως εκπροσωπείται νόμιμα, που εδρεύει στην ... και 5) της ανώνυμης εταιρείας με την επωνυμία "Κ..Κ. Α.Ε.", όπως εκπροσωπείται νόμιμα, με την ιδιότητά της ως μέλος της κοινοπραξίας με την επωνυμία "Ε. Α..Ε..-Γ. Α.-Κ..Κ. Α.Ε." που εδρεύει στον .... Κοινοποιούμενη: (Ν.Π.Δ.Δ.) νομικό πρόσωπο δημοσίου δικαίου με την επωνυμία "Τεχνικό Επιμελητήριο Ελλάδος". Κατά τη συζήτηση της αίτησης αυτής, που εκφωνήθηκε με τη σειρά της από το πινάκιο, οι διάδικοι δεν παραστάθηκαν όπως σημειώνεται πιο πάνω. Εισηγήτρια ορίσθηκε η Αρεοπαγίτης Μαρία Γιαννακοπούλου.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 315 του ΚΠολΔ, που εφαρμόζεται και στην αναιρετική διαδικασία, σύμφωνα με το άρθρ.573 παρ.1 του ίδιου κώδικα, αν από παραδρομή κατά τη σύνταξη της απόφασης, περιέχονται λάθη γραφικά ή λογιστικά ή το διατακτικό της διατυπώθηκε κατά τρόπο ελλιπή ή ανακριβώς, το δικαστήριο, που την έχει εκδώσει, μπορεί, αν το ζητήσει κάποιος διάδικος ή και αυτεπαγγέλτως, να τη διορθώσει με νέα απόφαση. Από τη διάταξη αυτή προκύπτει ότι σε διόρθωση υπόκειται οποιοδήποτε τμήμα της απόφασης ακόμη και το προεισαγωγικό της, ως προς τα στοιχεία ταυτότητας των διαδίκων, των νομίμων αντιπροσώπων και των πληρεξούσιων δικηγόρων τους (ΑΠ 64/2021). Η διόρθωση γίνεται, αφού, κατ' αρχήν, κληθούν οκτώ τουλάχιστον ημέρες πριν από τη συζήτηση όλοι οι διάδικοι, που αναφέρονται στην απόφαση, κατά το άρθρο 318 παρ. 1 του ίδιου ως άνω Κώδικα. Η κλήση όμως αυτή μπορεί να παραλειφθεί, για λόγους που αναφέρονται στην οικονομία της δίκης, όταν από τη διόρθωση δεν βλάπτονται οι διάδικοι και δεν έχουν έννομο συμφέρον να αντιταχθούν σ' αυτήν (διόρθωση). Νόμιμα, επομένως, με την υπ' αριθμ. 22/2024 Πράξη της Προέδρου του παρόντος Β1 Τμήματος του Αρείου Πάγου φέρεται προς διόρθωση η υπ' αριθμ. 57/2024 απόφαση του ίδιου Τμήματος, κατά το μέρος που, από πρόδηλη παραδρομή, αναφέρεται εσφαλμένα στο εισαγωγικό στη δεύτερη σελίδα, ένατη σειρά από το τέλος: "4η αναιρεσίβλητη... παραστάθηκε δια δηλώσεως (παρ. 2 ΚΠοΛΔ 242) του πληρεξουσίου δικηγόρου Σταμάτη Σταματόπουλου..." αντί του ορθού: "4η αναιρεσίβλητη... παραστάθηκε δια δηλώσεως (παρ. 2 ΚΠολΔ 242) του πληρεξουσίου δικηγόρου Σταμάτη Σταμόπουλου...". Από την παραδεκτή, κατ' άρθρο 561 παρ. 2 του Κ.Πολ.Δ., επισκόπηση των διαδικαστικών εγγράφων της υπόθεσης προκύπτει, ότι το ορθό όνομα του πληρεξούσιου δικηγόρου της τέταρτης αναιρεσίβλητης είναι Σταμάτης Σταμόπουλος και όχι Σταμάτης Σταματόπουλος, όπως, από πρόδηλη παραδρομή, αναφέρεται εσφαλμένα στο προαναφερόμενο εισαγωγικό τμήμα της υπό διόρθωση απόφασης. Επομένως, συντρέχει νόμιμη περίπτωση διόρθωσης της εν λόγω απόφασης, σύμφωνα με την παραπάνω αναφερόμενη Πράξη της Προέδρου του Β1 Πολιτικού Τμήματος. Τέλος, πρέπει η παρούσα απόφαση να σημειωθεί στο περιθώριο της διορθούμενης απόφασης, κατ' άρθρο 320 του ΚΠολΔ.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Διορθώνει την υπ' αριθμ. 57/2024 απόφαση του Δικαστηρίου τούτου (Β1 Πολιτικού Τμήματος), ως προς το μέρος που εσφαλμένα αναγράφεται στο εισαγωγικό στη δεύτερη σελίδα, ένατη σειρά από το τέλος: "4η αναιρεσίβλητη... παραστάθηκε δια δηλώσεως (παρ. 2 ΚΠολΔ 242) του πληρεξουσίου δικηγόρου Σταμάτη Σταματόπουλου..." στο ορθό "4η αναιρεσίβλητη... παραστάθηκε δια δηλώσεως (παρ. 2 ΚΠολΔ 242) του πληρεξουσίου δικηγόρου Σταμάτη Σταμόπουλου...". ΚΡΙΘΗΚΕ, αποφασίσθηκε στην Αθήνα, στις 27 Φεβρουαρίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, την 1η Μαρτίου 2024.

LEGAL REFERENCES
Articles Referenced: άρθρου 315 του ΚΠολΔ, άρθρο 318 παρ. 1, άρθρο 561 παρ. 2, άρθρο 320 του ΚΠολΔ, άρθρου 315, άρθρο 318, άρθρο 561, άρθρο 320
Article Codes: ΚΠολΔ
Law References: nan
Total Articles Cited: 4

DATES MENTIONED: 27-02-2024

SOURCE: https://areiospagos.gr/nomologia/apofaseis_DISPLAY.asp?cd=MU4EHYXS6NXYI6T196D2EKB4MVLSCT&apof=348_2024&info=ΠΟΛΙΤΙΚΕΣ -  Β1